Publication: Magyar Közlöny
Issue: MK-2006-116 (Year: 2006, Number: 116)
Era: 2004-2010
Section: [22. számú melléklet a 217/1998. (XII. 30.) Korm. rendelethez]
Paragraph Index: 400

1. Szükség esetén és helytálló tudományos és gazdasági kritériumokra alapozva, a 3. cikkben leírt kötelezettségeinek teljesítése érdekében minden Fél köteles: (a) Stratégiákat, politikákat és programokat elfogadni jelen Jegyzõkönyv hatálybalépését követõen indokolatlan késedelem nélkül; (b) Intézkedéseket tenni a kén, a nitrogén-oxidok és az illékony szerves vegyületek kibocsátásának korlátozására és csökkentésére; (c) Intézkedéseket tenni a hatékonyabb energiafelhasználás és a megújuló energiák használatának növelésére; (d) Intézkedéseket tenni a szennyezõ üzemanyagok használatának csökkentésére; (e) Kifejleszteni és bevezetni kevésbé szennyezõ közlekedési rendszereket, és támogatni a forgalomirányítási rendszereket a közúti közlekedésbõl eredõ összkibocsátás csökkentése érdekében; (f) Intézkedéseket tenni az alacsony szennyezéssel járó eljárások és termékek fejlesztésének és bevezetésének elõsegítésére a Végrehajtó Testület 17. ülésén elfogadott I–V. számú útmutatók (1999/1 határozat) és az azokhoz kapcsolódó bármely módosítás figyelembevételével; (g) Ösztönözni a kibocsátások csökkentésére irányuló gazdálkodási programok megvalósítását, beleértve az önkéntes programokat, és a gazdasági eszközök alkalmazását, a Végrehajtó Testület 17. ülésén elfogadott VI. számú útmutató (1999/1 határozat) és az ahhoz kapcsolódó bármely módosítás figyelembevételével; (h) Végrehajtani és továbbfejleszteni a nemzeti körülményeinek megfelelõ politikákat és intézkedéseket, mint például a piac tökéletlenségének fokozatos csökkentése vagy megszüntetése, pénzügyi ösztönzõk, adó- és illetékmentesség és anyagi támogatás minden olyan szektorban, amely a Jegyzõkönyv céljaival ütközve ként, nitrogén-oxidokat, ammóniát vagy illékony szerves vegyületeket bocsát ki, valamint a piaci eszközök alkalmazása; és (i) Ahol gazdaságosan megoldható, intézkedéseket tenni az illékony szerves vegyületeket tartalmazó hulladékokból származó kibocsátások csökkentésére.

Source: https://magyarkozlony.hu/hivatalos-lapok/e8801ad1a2339c6a90e300ecaa44b3c5d78f642e/dokumentumok/fadc029b62d1cd2f7799be65ce1108b3118033e8/letoltes